Leontopoliin merkittävimpiä löytöjä on hyksojen rakennuttama linnoitus, jonka koko on noin 515 × 490 metriä. Se on ajoitettu keskivaltakunnan tai toisen välikauden (n. 1650–1554 eaa.) ajalle. Sen länsiosasta on löydetty Ramses III:n rakennuttaman temppelin rauniot. Paikalta on löydetty niin kutsuttua Tell el-Yahudiyan keramiikkaa, joka on poltettu tummaksi ja koristeltu valkoisilla siksak-kuvioilla.